**Fridtjof Riege Nilsen** (født 1977)[] er en norsk musiker og programleder, og tidligere gitarist i rockegruppa Span. Nilsen har også spilt i Explicit Lyrics sammen med tidligere Span-kollega Jarle Bernhoft. Som programleder har han i en periode vært programleder i TV 2-programmet *Sone 2*. Han har også vært med i reklamefilmer for MatPrat fra 2002. Nilsen har også vært programleder for programmer som *Kakekrigen*, *Gøy på landet* og *Alt for Norge*.

TV-karriere
-----------

Nilsen slo gjennom som 11-åring i da han spilte en rolle i *Karlsson på taket*. Siden hadde han en liten rolle i *Frida – med hjertet i hånden* (1991). I 2000 hadde han en liten gjesterolle i TV-såpen *Hotel Cæsar* som Flash.

I 2011 ble han programleder i TVNorge, og ledet *Gøy på landet* sammen med Alexander Nyhagen. *Gøy på landet* er en serie i 44 episoder hvor byjenter sendes ut i distriktene «på jakt etter drømmebygda og drømmemannen». Byjentene kjører landet rundt i buss som stopper i kommuner som er utvalgt fordi de har et overskudd av menn, og jenter som faller for noen av bygdemennene kan bli igjen i bygda. Første sesong av programmet ble nominert til Gullruten i kategorien for beste nyskapning. Andre sesong av *Gøy på landet* ble sendt i 2012 i Norge. I 2011 ble rettighetene til konseptet solgt til 35 land og i 2012 ble serien sendt i blant annet Danmark, Tyskland og Frankrike.

Nyhagen og Nilsen var også programledere for *Damene først* på TVNorge, hvor de hjalp seks menn å bli bedre ektemenn for konene sine. I 2012 begynte de også med «Alex og Fridtjofs podcast», Norges første TV-podkast, som kommer ut hver torsdag.

Siden 2013 har han vært programleder i *Kakekrigen* hos FEM. Et bakeprogram med deltakere hver uke som konkurrerer om å bli den beste bakeren. I 2016 tok han over som programleder for programmet *Alt for Norge*, som etterfølger for Henriette Bruusgaard.

Fridtjof Nilsen spiller i 2012 i rockebandet Dog Almighty i Norge, og i det danske rockebandet Royal Highness.

Nilsen spilte den norske stemmen til figuren Sigurd Sprett (engelsk: Buster Bunny) i tegneserien *Tiny Toon Adventures* og rett på viedeo filmen Tiny Toon: Min Elleville Ferie.

Referanser
----------

1. ↑  Rockheim. «Span « Norsk pop- og rockleksikon (2013) « Rockipedia». *Rockipedia* **(engelsk)**. Arkivert fra originalen 9. februar 2019. Besøkt 8. februar 2019.
2. ↑  Falkenberg-Arell, Rannveig (7. oktober 2013). «Kan «Kakekrigen» bli mer enn firestjerners kremfyll i hverdagskveldsflata?». *Dagbladet.no* **(norsk)**. Besøkt 8. februar 2019.
3. ↑  Buer, Liz (6. mai 2018). «– Jeg så hatet i de andre fedrenes øyne». *www.dn.no* **(norsk)**. Besøkt 8. februar 2019.
4. ↑  «Fridtjof Nilsen». *www.cappelendamm.no* **(norsk)**. Cappelen Damm. Besøkt 8. februar 2019.
5. 1 2  «Fridtjof Nilsen». *www.filmfront.no*. Besøkt 8. februar 2019.
6. 1 2  Thorkildsen, Joakim (25. april 2007). «Span-Fridtjof får stjernehjelp». *Dagbladet.no* **(norsk)**. Besøkt 8. februar 2019.
7. ↑  Redaksjonen, Av (16. april 2015). «Uforglemmelige Cæsar-øyeblikk». *TV 2 Sumo*. Besøkt 8. februar 2019.
8. ↑  NRK (29. mars 2005). «Span møtte leserne». *NRK*. Besøkt 8. februar 2019.
9. 1 2  TORMOD HALLERAKER (07.06.2011). «Bygdesjekk av byjenter» **(norsk)**. VG. Besøkt 20. mai 2017.
10. ↑  Mer TV-sjekking fra Bygde-Norge Arkivert 11. juni 2011 hos Wayback Machine. - *Nationen*, 9. juni 2011.
11. ↑  Hansen, Magne (12. mai 2012). «Se vinnerne av Gullruten 2012 her». *NRK*. Besøkt 8. februar 2019.
12. 1 2  Stine Frimann (17. september 2012). «150 millioner kan se «Gøy på landet»» **(norsk)**. Klar Tale. Besøkt 20. mai 2017.
13. ↑  ««Damene først» skal temme håpløse menn». *klikk* **(norsk)**. Besøkt 9. mai 2018.
14. ↑  Hansen, Christian. «Sender TV-program på radio». *Nettavisen* **(norsk)**. Besøkt 8. februar 2019.
15. ↑  «- Bedre å overta etter en kvinne enn en mann: Nå er det Fridtjof som gir «Alt for Norge»» **(norsk)**. Besøkt 9. mai 2018.
16. ↑  «Tiny Toons». *filmfront.no*. Besøkt 9. mai 2018.

Eksterne lenker
---------------

* (en) Fridtjof Nilsen på Internet Movie Database Rediger på Wikidata
* (en) Fridtjof Nilsen på Discogs Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** Discogs
 |